শাহরুখ খানের ছবি ‘রইস’ মুক্তি পাবে নতুন বছরে। চলতি বছরের জুলাইয়ে মুক্তি পাওয়ার কথা ছিল ‘রইস’-এর। পিছোতে পিছোতে তা নতুন বছরে গিয়ে দাঁড়িয়েছে।
শাহরুখ খানের এই ছবিতে আইটেম নাম্বারে দেখা যাবে সানি লিয়নকে। ‘লায়লা ও লায়লা’— এই আইটেম নাম্বারের সঙ্গে শরীর দোলাবেন সানি। রইস নিয়ে যেমন আলোচনা তুঙ্গে, তেমনই ‘রইস’এর আইটেম নাম্বার ‘লায়লা ও লায়লা’ নিয়ে কম লেখালেখি হয়নি। এই আইটেম নাম্বারে দেখা যাবে সানি লিয়নকে। যে আইটেম নাম্বারে সানি রয়েছেন তা নিয়ে তো লেখালেখি হবেই। এ আর বলার কী! মুক্তি পাওয়ার আগেই সানির আইটেম নাম্বার কিন্তু বিখ্যাত হয়ে গিয়েছে। এবং এতটাই বিখ্যাত হয়েছে যে আসন্ন ক্রিসমাস ও নিউ ইয়ার্স পার্টিতে এই ‘লায়লা ও লায়লা’ গানটির সঙ্গে সানিকে নাচার প্রস্তাব দিয়েছে বেশ কয়েকটি নামী হোটেল। লাইভ পারফরম্যান্সের জন্য যে অঙ্কের প্রস্তাব দেওয়া হয়েছে বলিউডের এই জনপ্রিয় অভিনেত্রীকে, তাতে চোখ কপালে ওঠার জোগাড়! লাইভ শোয়ে ‘লায়লা ও লায়লা’ পারফর্ম করার জন্য সানিকে প্রায় চার কোটি টাকার প্রস্তাব দিয়েছে একটি হোটেল।
আরও পড়ুন
ভাইয়ের বিয়েতে সানির পোশাক দেখে সবার তো চোখ কপালে! রইল সেই ছবি
শরীরের ‘গরম’ কমাতে সানি কী করছেন?
ক্রিসমাস ও নিউ ইয়ার্স পার্টিতে হরেকরকমের দর্শক উপস্থিত হন। এই ধরনের পার্টিতে আইটেম নাম্বার খুবই জনপ্রিয়।  লাইভ পারফর্ম সানি করবেন কিনা তার উত্তর দেবে সময়। উৎসবের রাত রাঙিয়ে দেওয়ার জন্য যে টাকার প্রস্তাব পেয়েছেন সানি তাতে এটাই প্রমাণিত বিতর্ক তাঁর জনপ্রিয়তায় থাবা বসাতে পারেনি।